sagorsarker/bangla-wikipedia huggingface dataset:
আবুল মকসুদ হারুন অর রশীদ

অধ্যাপক ড. আবুল মকসুদ হারুন অর রশিদ (১ মে ১৯৩৩ - ৯ অক্টোবর ২০২১) ছিলেন বাংলাদেশের একজন বিখ্যাত পদার্থবিজ্ঞানী। তিনি ১৯৯১ সালে পদার্থবিজ্ঞানে বিশেষ অবদানের জন্য একুশে পদকে ভূষিত হন এবং বিজ্ঞান ও প্রযুক্তিতে ২০০৯ সালে বাংলাদেশ সরকার কর্তৃক প্রদত্ত সর্বোচ্চ বেসামরিক পুরস্কার স্বাধীনতা পুরস্কার লাভ করেন।
এ. এম. হারুন অর রশীদ ১৯৩৩ সালের ১ মে বরিশাল জেলার নলছিটি উপজেলার বাহাদুরপুর গ্রামে জন্মগ্রহণ করেন।
ছয় বছর বয়সে নদিয়া জেলার কৃষ্ণনগর রামবঙ্ প্রাথমিক বিদ্যালয়ে ভর্তি হওয়ার মাধ্যমে হারুন অর রশীদ তার শিক্ষাজীবন শুরু করেন৷ সেখানে কয়েক বছর পড়ার পর তার বাবা তাকে কৃষ্ণনগর কলেজিয়েট স্কুলে পঞ্চম শ্রেণিতে ভর্তি করিয়ে দেন৷ স্কুলের প্রতিটি পরীক্ষায় ভালো ফলাফলের জন্যে বা ক্লাসে ভালো উপস্থিতির জন্যে প্রতিবারই তিনি বিভিন্ন বই পুরস্কার পেয়েছেন৷ দশম শ্রেণি পর্যন্ত ড. রশীদ কৃষ্ণনগরের ঐ স্কুলেই লেখাপড়া করেছেন৷ ১৯৪৭ সালে বাংলা বিভাগ হলে তার বাবাকে বদলি করে ঢাকা পাঠানো হলো৷ ঢাকা এসে বাবা ঢাকা কলেজে পদার্থবিজ্ঞানের অধ্যাপক হিসেবে যোগ দিলেন৷ ঢাকা এসে তার বাবা তাকে ভর্তি করিয়ে দিলেন ঢাকা কলেজিয়েট স্কুলে৷ ১৯৪৮ সালে তত্‍কালীন ইস্ট বেঙ্গল সেকেন্ডারি এডুকেশন বোর্ডের অধীনে ম্যাট্রিকুলেশন পরীক্ষায় অংশগ্রহণ করে স্টারমার্কসসহ তিনটি বিষয়ে লেটার মার্কস (শতকরা ৮০ নম্বর এবং তার উপরে) পেয়ে সম্মিলিত মেধাতালিকায় প্রথম শ্রেণিতে চতুর্থ স্থান অধিকার করে উত্তীর্ণ হন। ১৯৫০ সালে ইন্টারমিডিয়েট সায়েন্স পরীক্ষায় স্টারমার্কস সহ চারটি প্রধান বিষয়ের সবগুলিতে (ইংরেজি, পদার্থবিজ্ঞান, রসায়ন বিজ্ঞান ও গণিত) লেটার মার্কস পেয়ে সম্মিলিত মেধাতালিকায় প্রথম শ্রেণিতে তৃতীয় স্থান অধিকার করে উত্তীর্ণ হন। তার ইংরেজিতে লেটার মার্কস পাওয়াটা ছিল তখনকার সময়ে একটা বিরল ঘটনা৷ তার স্কুল ও কলেজের কোনো পরীক্ষায় কখনো দ্বিতীয় হননি। এরপর তিনি এসে ভর্তি হন ঢাকা বিশ্ববিদ্যালয়ের পদার্থবিজ্ঞান বিভাগে৷ ১৯৫৩ সালে এই বিভাগ থেকে প্রথম শ্রেণিতে প্রথম স্থান অধিকার করে বি.এস.সি. সম্মান ডিগ্রি অর্জন করেন৷ ১৯৫৪ সালে বিশ্ববিদ্যালয়য়ের সব স্নাতকের মধ্যে সমন্বিতভাবে সর্বোচ্চ নম্বর পাওয়ার জন্যে ঢাকা বিশ্ববিদ্যালয়ের রাজা কালীনারায়ণ বৃত্তি লাভ করেন৷ ১৯৫৪ সালে ঢাকা বিশ্ববিদ্যালয় থেকে পদার্থবিজ্ঞান বিষয়ে পুনরায় প্রথম শ্রেণিতে প্রথম স্থান অধিকার করে এম.এসসি. ডিগ্রি অর্জন করেন এবং ঢাকা বিশ্ববিদ্যালয়ের ওভারসীস বৃত্তি নিয়ে উচ্চতর শিক্ষালাভের জন্য যুক্তরাজ্যের গ্লাসগো বিশ্ববিদ্যালয়ে যান৷ গ্লাসগো বিশ্ববিদ্যালয়ে গিয়ে তিনি অধ্যাপক আর. জি. মুরহাউজ এবং অধ্যাপক বি. এইচ. ব্রান্সডেনের তত্ত্বাবধানে ক্ষেত্র তত্ত্বে টাম-ডানকফ আসন্ন মান ব্যবহার করে কে-মেসন নিউক্লিয়ন-এর একটি সমস্যার উপর কাজ করে ১৯৬০ সালে ঐ বিশ্ববিদ্যালয় থেকে তাত্ত্বিক পদার্থবিজ্ঞানে পিএইচ.ডি. ডিগ্রি অর্জন করেন৷
অধ্যাপক ড. এ. এম. হারুন অর রশীদের বাংলা ও ইংরেজিতে লেখা বইগুলোর নাম, প্রকাশকাল ও প্রকাশনা সংস্থার নাম উল্লেখ করা হলো:
জর্জিনা বার্ডাখ

জর্জিনা বার্ডাখ মার্টিন (জন্ম ১৮ই আগস্ট, ১৯৮৩ কর্ডোবা প্রভিন্স, আর্জেন্টিনাতে) একজন আর্জেন্টিনীয় সাঁতারু। মস্কোতে অনুষ্ঠিত ২০০২ FINA স্বল্পপাল্লার বিশ্ব চ্যাম্পিয়নশিপে তিনি ৪০০মিটার ব্যক্তিগত মেডলি বিভাগে তৃতীয় স্থান অধিকার করেন। স্যান্টো ডমিঙ্গোতে অনুষ্ঠিত ২০০৩ প্যান আমেরিকান গেমসে তিনি স্বর্ণপদকও জেতেন।
অ্যাথেন্সে অনুষ্ঠিত ২০০৪ গ্রীষ্মকালীন অলিম্পিকসে তিনি ২০০৪ গ্রীষ্মকালীন অলিম্পিকে সাঁতার - মহিলাদের ৪০০মিটার ব্যক্তিগত মেডলি বিভাগে ব্রোঞ্জ পদক জেতেন ৪:৩৭.৫১ সময়ে। বার্ডাখ সিডনির ২০০০ গ্রীষ্মকালীন অলিম্পিকে অংশগ্রহণ করলেও প্রারম্ভিক হিটের পর আর এগোতে পারেননি।
মে ২০০৬-এর ব্রাজিলীয় সাঁতার চ্যাম্পিয়নশিপে, বার্ডাখ ২০০মিটার ব্যাকস্ট্রোকের দক্ষিণ আমেরিকান রেকর্ড লম্বাদৈর্ঘ্যের পুলে ২:১৭.০৩৩ সময়ে ভাঙেন। এটি ফাবিওলা মলিনার ১৯৯৭ সালের রেকর্ডের থেকে ৬মিলিসেকেন্ড কম।
২০০৮ গ্রীষ্মকালীন অলিম্পিকে সাঁতার – পুরুষদের ৪০০ মিটার ব্যক্তিগত মেডলি

২০০৮ অলিম্পিক গেমসে পুরুষদের ৪০০মিটার ব্যক্তিগত মেডলি বিভাগের প্রতিযোগিতা আগস্টের ৯ ও ১০ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি প্রথম দুইবার বাটারফ্লাই স্ট্রোক, দ্বিতীয় দুইবার ব্যাকস্ট্রোক, তৃতীয় জোড়া ব্রেস্টস্ট্রোক এবং শেষ দুইবার ফ্রিস্টাইল সাঁতরে পার করতে হয়।
সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।
ফাইনাল ছাড়া সর্বমোট চারটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম আটজন সাঁতারুকে ফাইনালের জন্য বাছাই করা হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।
২০০৮ গেমসে যোগ্যতা অর্জনের মাপকাঠি ছিল ৪:১৮.৪০সেকেন্ড(A মান) এবং ৪:২৭.৪৫সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
২০১১ দিল্লি বোমা বিস্ফোরণ

২০১১ সালের ৭ সেপ্টেম্বর, বুধবার, ভারতীয় সময় সকাল দশটা চোদ্দো মিনিটে ভারতের রাজধানী দিল্লিতে একটি বোমা বিস্ফোরণের ঘটনা ঘটেছিল। দিল্লি হাইকোর্টের ৫ নং গেটের বাইরে বিস্ফোরণটি ঘটে। সন্দেহ করা হচ্ছে, একটি ব্রিফকেস বোমা ফেটেই বিস্ফোরণটি ঘটেছিল। বিস্ফোরণে ১২ জনের মৃত্যু হয় এবং ৭৬ জন আহত হন। এর পরে ২০১১ সালেরই ২৫ সেপ্টেম্বর দিল্লি হাইকোর্টের ৭ নং গেটের বাইরে একটি স্বল্প-মাত্রার বোমা বিস্ফোরণের ঘটনা ঘটেছিল। কিন্তু সেই ঘটনায় কেউ হতাহত হননি। তবে দুমাসের কিছু কম সময় আগে ১৩ জুলাই মুম্বইতে যে বিস্ফোরণটি ঘটেছিল, তাতে ২৬ জন নিহত হয়েছিলেন।
বিস্ফোরণের সময় ভারতের প্রধানমন্ত্রী মনমোহন সিং ভারত-বাংলাদেশ দ্বিপাক্ষিক সম্পর্ক নিয়ে আলোচনার জন্য দুই দিনের বাংলাদেশ সফরে গিয়েছিলেন।
২০০৮ গ্রীষ্মকালীন অলিম্পিকে সাঁতার – মহিলাদের ৪০০ মিটার ব্যক্তিগত মেডলি

২০০৮ অলিম্পিক গেমসে মহিলাদের ৪০০মিটার ব্যক্তিগত মেডলি বিভাগের প্রতিযোগিতা আগস্টের ৯ ও ১০ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, তাই এই প্রতিযোগিতায় পুলটি প্রথম দুইবার বাটারফ্লাই স্ট্রোক, দ্বিতীয় দুইবার ব্যাকস্ট্রোক, তৃতীয় জোড়া ব্রেস্টস্ট্রোক এবং শেষ দুইবার ফ্রিস্টাইল সাঁতরে পার করতে হয়। সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।
সেমিফাইনাল ও ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।
২০০৮ গেমসে যোগ্যতা অর্জনের মাপকাঠি ছিল ৪:৪৫.১০সেকেন্ড(A মান) এবং ৪:৫৫.০৬সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
AF = আফ্রিকান রেকর্ড (African record)
অধাতু

অধাতু () হল মৌলিক পদার্থের একটি শ্রেণিবিভাগ যা রসায়ন বিজ্ঞানে ব্যবহার করা হয়ে থাকে। মৌলিক পদার্থের ভৌত এবং রাসায়নিক ধর্মের উপর ভিত্তি করে এই শ্রেণিবিভাগ করা হয়ে থাকে এবং পর্যায় সারণির মৌলসমূহকে ধাতু এবং অধাতু এই দুটি সাধারণ শ্রেণীতে ভাগ করা হয়েছে। তবে বিশেষ বৈশিষ্ট সম্পন্ন কিছু মৌলকে ধাতুকল্প নামের আলাদা শ্রেণীতে অন্তর্ভুক্ত করা হয়েছে।
যে মৌলসমূহ অধাতু হিসাবে পরিচিত:
ধাতু সাধারণত চকচক করে।
অধাতু:
১.বিদ্যুত এবং তাপ অপরিবাহী।
২.এর কোন ঘাত নেই।
৩.এর গলনাঙ্ক এবং স্ফুটনাঙ্ক কম।
৪.এটি ঋণাত্মক ধর্ম বিশিষ্ট।
৫.এতে ধাতব দ্যুতি নেই অর্থাৎ চকচকে নয়।
নাগাসাকি

নাগাসাকি ( () জাপানের একটি শহর। জাপানের কিউশো দ্বীপের এই শহরে ১৯৪৫ সালের ৯ই আগস্ট আমেরিকা পারমাণবিক বোমা বিস্ফোরণ ঘটায়। ১৬ শতকে পর্তুগীজ নাবিকেরা জাপানি মৎস্যজীবি অধ্যুষিত এই দ্বীপে ইউরোপীয় সাম্রাজ্যের গোড়া পত্তন ঘটায়।
১৫৪৩ সালে নাগাসাকি দ্বীপটিতে প্রথম ইউরোপীয় হিসেবে পর্তুগীজদের পা পড়ে। ১৮৫৯ সালে নাগাসাকিকে উন্মুক্ত বন্দর হিসেবে ঘোষণা করা হয়। বন্দর নগরী নাগাসাকি দ্বিতীয় বিশ্বযুদ্ধের সময় গুরুত্বপূর্ণ নগর হিসেবে পরিনত হয়। কারণ, এই দ্বীপটিতেই জাপানের রাজকীয় নৌবাহিনীর গুরুত্বপূর্ণ জাহাজ নির্মাণ কারখানা ছিল। ১৯৪৫ সালের ৯ই আগস্ট সকাল ১১:০২ মিনিটে মার্কিন বিমান বাহিনীর একটি বিমান থেকে "ফ্যাটম্যান" নামের পারমারনবিক বোমা নিক্ষেপ করা হয়। যার ফলে শহরটি সম্পূর্ণ ধ্বসীভূত হয় এবং ধারণা করা হয়, ৭০ হাজারের বেশি লোক নিহত হয়েছে। নাগাসাকি কর্তৃপক্ষের হিসেবে মৃতের সংখ্যা ছিল ৭৩,৮৮৪ জন। যাদের মধ্যে ২০০০ হাজার জন কোরিয়ান শ্রমিক ছিল।
পাঁচ লক্ষ(৫00000)
আগরতলা বইমেলা

আগরতলা বইমেলা ত্রিপুরার রাজধানী আগরতলায় ত্রিপুরা সরকার কর্তৃক আয়োজিত একটি আন্তর্জাতিক বইমেলা। এই মেলা সম্পূর্ণভাবে সরকার কর্তৃক পরিচালিত। ১৯৮১ সালে এই মেলা প্রথম শুরু হয়েছিল। ১২ দিনব্যাপী এই বার্ষিক মেলা প্রতি বছর ফেব্রুয়ারি বা মার্চ মাসে শুরু হয়ে থাকে। ২০২০ সালের পূর্ব পর্যন্ত সাধারণত এটি উমাকান্ত একাডেমি বা আগরতলা শিশু-উদ্যানে অনুষ্ঠিত হলেও এরপর এই মেলা হাপানিয়া আন্তর্জাতিক প্রদর্শনী হলে সরিয়ে নেওয়া হয়। কলকাতার অত্যন্ত সমাদৃত মেলা আন্তর্জাতিক কলকাতা পুস্তকমেলা'র মতই আগরতলা বইমেলা ত্রিপুরাতে খুব জনপ্রিয়।
১৯৮১ সালে আগরতলা বইমেলা সরকারিভাবে শুরু হলেও অনেকের মতে ১৯৬১ সালে বিলোনীয়া বিদ্যাপীঠ স্কুলের মাঠে প্রথম এই বইমেলার আয়োজন হয়েছিল। ১৯৬৪ সালে সোনামুড়া এন সি ইন্সটিটিউশনে এই বইমেলার আয়োজন করা হয়, কবিগুরু রবীন্দ্রনাথ ঠাকুরের বই বিক্রয়ের জন্য একটি স্টলের ব্যবস্থা করা হয়েছিল। তাছাড়া ১৯৭৮ সালে বিশ্ব যুব উৎসব উপলক্ষে কয়েকটি স্টলের মাধ্যমে ক্ষুদ্র বইমেলা অনুষ্ঠিত হয়। এরপর ৩০ মার্চ ১৯৮১-তে সরকারি সহায়তায় রবীন্দ্রশতবার্ষিকী ভবনে আনুষ্ঠানিকভাবে এই মেলার উদ্বোধন হয়। মেলার উদ্যোক্তা ছিলেন রাজ্যের তৎকালীন মুখ্যমন্ত্রী নৃপেন চক্রবর্তী।
২০১৭ সালে ত্রিপুরা পাবলিশার্স গিল্ডের সচিব রঘুনাথ সরকার বলেন, "নতুন দিল্লি ও কলকাতা বইমেলার পরে আগরতলা বইমেলা ভারতের সবচেয়ে জনপ্রিয় বইমেলা।"
একই বছরে, আগরতলা বইমেলায় হিন্দু গোষ্ঠী কাশ্মীর বইয়ের বিরুদ্ধে মেলায় বিক্ষোভ মিছিল করে যার প্রতিক্রিয়ায় রাজ্য তথ্য ও সংস্কৃতি বিষয়ক মন্ত্রী সরকার বইমেলায় বিক্ষোভ সহ্য করবে না বলে জানায়।
এর দুই বছর পরে ভারতের ছাত্র ফেডারেশনের স্টলের বিরুদ্ধে "গুজরাত ফাইলস" বই নিয়ে মেলায় আরেকটি বিক্ষোভ করা হয়।
৪০তম আগরতলা বইমেলায় ১৬২টি স্টল ছিলো। যা ছিলো ৩৮তম বইমেলার স্টলের সংখ্যার চেয়ে ৩৩টি বেশি। নতুন দিল্লি, কলকাতা ও বিভিন্ন রাজ্য ছাড়াও বাংলাদেশের বিভিন্ন প্রকাশনার স্টলও এই বইমেলায় বসে।
ত্রিপুরা সরকারের "তথ্য ও পর্যটন" দপ্তর এই মেলায় প্রতিদিন সাংস্কৃতিক অনুষ্ঠান আয়োজন করে থাকে।
সিক্সট

সিক্সট () ইউরোপের একটি বৃহত্তম গাড়ি ভাড়ার কোম্পানির। তাদের ৮০ দেশে, ৩৫০০ চেয়ে বেশি সার্ভিস স্টেশনের রয়েছে। মার্টিন সিক্সট, ১৯১২ সালে জার্মানির মিউনিখে সিক্সট প্রতিষ্ঠিত করেন।
সিক্সট ইন্ডিয়া
বেতড়

বেতর ছিল বাংলার অন্যতম প্রধান বাণিজ্যকেন্দ্র। অধুনা ভারতের পশ্চিমবঙ্গ রাজ্যের হাওড়া জেলার শিবপুর-সংলগ্ন অঞ্চল অতীতে বেতর নামে পরিচিত ছিল।
আধুনিক কলকাতা শহর গড়ে উঠেছিল মূলত সুতানুটি, গোবিন্দপুর ও কলিকাতা গ্রাম তিনটিকে কেন্দ্র করে। কিন্তু এই তিনটি গ্রামের বাইরেও কলকাতায় ও হুগলি নদীর অপর পাড়ে হাওড়ায় মোট চারটি বর্ধিষ্ণু অঞ্চলের অস্তিত্ব ছিল। এগুলি হল চিৎপুর, সালকিয়া, কালীঘাট ও বেতর। অতীতের নামকরা বাণিজ্যকেন্দ্র বেতর সপ্তদশ শতাব্দীতে লুপ্ত হয়ে যায়।
পঞ্চদশ শতাব্দীর শেষভাগে বিপ্রদাস পিপলাইয়ের লেখা মনসামঙ্গল কাব্যে এই অঞ্চলের প্রথম বিশ্বাসযোগ্য ভৌগোলিক বিবরণ পাওয়া যায়। এই সময় হুগলি নদীর পশ্চিম পাড়ে ব্যান্ডেল ও সপ্তগ্রামের মাঝখানে অবস্থিত সাতগাঁ বা সপ্তগ্রাম ছিল একটি প্রধান বন্দর। সেই যুগে নদীর নিম্ন অববাহিকায় একই পাড়ে অবস্থিত বেতড় ছিল একটি বিরাট বাজার-শহর। এখানে থেমে যাত্রীরা যাত্রার প্রয়োজনীয় রসদপাতি কিনে নিতেন এবং এখানকার বিখ্যাত মন্দিরে দেবী চণ্ডীর উদ্দেশ্যে পুজো দিতেন। চিৎপুর ও কলিকাতা গ্রাম পেরিয়ে পৌঁছতে হত চিৎপুরে। সেই যুগে সুতানুটি ও গোবিন্দপুর গ্রামদুটির কোনো অস্তিত্ব ছিল না। কালীঘাট ছিল একটি ছোটো ধর্মস্থান।
ভেনিসীয় পর্যটক সিজার ফ্রেডেরিক ১৫৬৩ থেকে ১৫৮১ খ্রিষ্টাব্দের মাঝামাঝি সময়ে প্রাচ্য পর্যটন করেছিলেন। ফ্রেডেরিকের রচনা থেকে সেকালের ভারত তথা বাংলার কিছু গুরুত্বপূর্ণ শহর, বন্দর ও বাণিজ্যকেন্দ্রের কথা জানা যায়। তিনি লিখেছেন, “উজানে সাতগাঁওয়ে আসার আগে বেতর নামে একটি জায়গা আছে। তার উত্তরে নদী বেশ সংকীর্ণ এবং তাতে জলও কম।”
বেতর শহরটি হারিয়ে গেলেও, বেতরের বিখ্যাত বেতাইচণ্ডীর মন্দিরটি আজও আছে।
দেবকোট

দেবকোট (অপর নাম কোটিবর্ষ, দেবীকোট বা দেওকোট) ছিল বাংলার এক প্রাচীন শহর এবং কোটিবর্ষ বিষয়ের (আঞ্চলিক বিভাগ) প্রশাসনিক কেন্দ্র। কোটিবর্ষ বিষয় ছিল পুণ্ড্রবর্ধন ভুক্তির একটি অংশ; চন্দ্র, বর্মন ও সেনযুগে এই পুণ্ড্রবর্ধনের রাজধানী ছিল মহাস্থানগড়। কোটিবর্ষের সর্বপ্রথম উল্লেখ পাওয়া যায় বায়ুপুরাণ (২৩।২০৯) ও "বৃহৎ সংহিতা"-এ (১১।২)। অভিধানকার হেমচন্দ্র ("অভিধানচিন্তামণি" ৪।৯৭৭) ও পুরুষোত্তম ("ত্রিকাণ্ডশেষ") এই শহরটিকে নানা নামে অভিহিত করেছেন – উমাবন (উষাবন?) বাণপুর ও শোণিতপুর। সন্ধ্যাকর নন্দী তার রামচরিতে এই শহরের মন্দির ও হ্রদগুলির বর্ণনা দিয়েছেন। অধুনা ভারতের পশ্চিমবঙ্গ রাজ্যের দক্ষিণ দিনাজপুর জেলার গঙ্গারামপুর শহরের বাণগড় গ্রামে এই শহরের ধ্বংসাবশেষ আবিষ্কৃত হয়েছে। কোনো কোনো মতে, দেবকোট ছিল রাঢ় অঞ্চলের অন্তর্গত। এখানে একটি বৌদ্ধ মঠও ছিল।
১২০৪ সালে ইখতিয়ার উদ্দিন মুহম্মদ বিন বখতিয়ার খলজী বাংলায় প্রথম যে আফগান রাজ্যটি স্থাপন করেন, সেটি লক্ষ্মণাবতী বা লখনৌতি নামে পরিচিত ছিল। এই রাজ্যের রাজধানী কখনও ছিল লখনৌতিতে, কখনও ছিল দেবকোটে। ১২০৫-০৬ নাগাদ বখতিয়ার খিলজি দেবকোটে মারা যান। সম্ভবত তিনি নারানকোহের শাসনকর্তা আলি মর্দানের হাতে নিহত হয়েছিলেন।
১৯৩৮-৩৯ সাল নাগাদ কে জি গোস্বামীর নেতৃত্বে একটি প্রত্নতাত্ত্বিক দল প্রথম বাণগড়ে খননকার্য চালিয়েছিলেন। পুনর্ভবা নদীর পাড়ে অবস্থিত এই খননস্থলটির চারিত্রিক বৈশিষ্ট্য দেখে এটিকে শহরাঞ্চল বলেই মনে করা হয়। খননস্থলের কেন্দ্রীয় অঞ্চলটি ছিল একটি সিটাডেল বা দুর্গশহরের অনুরূপ। আত্মরক্ষার জন্য তাকে ঘিরে প্রায় ২৫ হেক্টর এলাকা জুড়ে গড়ে তোলা হয়েছিল মাটির ঢিবি। এটিই শহরের প্রাচীনতম অংশ, তবে এর সময়কালটি সঠিক জানা যায়নি। দুর্গশহর এলাকাটিতে পাঁচটি আলাদা আলাদা সাংস্কৃতিক স্তর দেখা যায়। প্রথম স্তরটি মৌর্য যুগের সমসাময়িক। এই সময় শহরটি ছিল খুব সাদামাটা একটি বসতি অঞ্চল। আশেপাশের কাদার ঢিপিজাতীয় প্রাচীরগুলি সম্ভবত এই সময়েই গড়ে ওঠে। পরবর্তী স্তরটি কুষাণ যুগের (২০০-৩০০ খ্রিষ্টাব্দ)। এই সময় শহরকে ঘিরে গড়ে উঠেছিল ইঁটের ঢিপিজাতীয় প্রাচীর। এই স্তরে শহরে নিকাশি নালা, ঢাকা নর্দমা ও পোড়া ইঁটের বড় বড় বসতবাড়িও গড়ে ওঠে। স্পষ্ট বোঝা যায়, এই সময়েই দেবকোটের নগরসভ্যতা পূর্ণবিকাশ লাভ করেছিল। গুপ্ত যুগে অবশ্য কুষাণপর্বের আভিজাত্য কিছুই টেঁকেনি। গুপ্ত সাম্রাজ্যের শেষভাগ থেকে এই শহরের অবক্ষয় শুরু হয়। বিশেষ করে, নতুন নির্মাণের সংখ্যা কমে আসে। তবে পাল যুগে (৮ম-১২শ শতাব্দী) আবার শহরের পুরনো আভিজাত্য ফিরে আসে। এই সময় গড়ে ওঠা ঢিপিজাতীয় প্রাচীর, ক্ষেত্রপ্রাচীর, বসতবাড়ি, পার্শ্বপথ ও প্রাচীরসহ মন্দির, স্যাঁতস্যাঁতে-ভাব প্রতিরোধক শস্যাগার, স্নানাগার, নালা ও গোলাকার কুয়ো দেখে মনে হয়, এই যুগে শহরটি যথেষ্ট উন্নতি লাভ করেছিল।
নাজকা রেখাসমূহ

নাজকার রেখাসমূহ () হল দক্ষিণ আমেরিকার পেরুর নাজকা মরুভূমিতে অঙ্কিত কিছু বিপুলকায় ভূরেখাচিত্র বা জিওগ্লিফ। এই বিশালাকৃতির রেখা বা নকশাগুলো ১৯৯৪ খ্রিষ্টাব্দে ইউনেস্কো দ্বারা বিশ্ব ঐতিহ্যবাহী স্থান হিসেবে তালিকাভুক্ত হয়। পেরুর রাজধানী লিমা থেকে প্রায় ৪০০ কিলোমিটার দক্ষিণে অবস্থিত প্রায় ৮০ কিলোমিটার লম্বা ও ৫০০ বর্গকিলোমিটার বিস্তৃত শুষ্ক নাজকা মালভূমি অঞ্চলে মাটির উপর টানা বিশাল বিশাল সরলরেখা এবং তার সমন্বয়ে অঙ্কিত এইসব জ্যামিতিক চিত্র ও নানা পশুপাখির ছবি, বিশেষজ্ঞদের অনুমান মোটামুটি খ্রিস্টপূর্ব ৫০০ থেকে ৫০০ খ্রিষ্টাব্দের মধ্যে অঙ্কিত। এগুলি সৃষ্টির কৃতিত্ব সাধারণত পেরুর প্রাচীন নাজকা সংস্কৃতির মানুষদের দেওয়া হয়ে থাকলেও, বর্তমান গবেষণা ইঙ্গিত করে, এর মধ্যে যেগুলি বেশি পুরনো, সেগুলি নাজকাদের থেকেও বেশি প্রাচীন। সেই হিসেবে অন্তত সেগুলির স্রষ্টা আরও পূর্বতন পারাকাস সংস্কৃতির মানুষ।
নাজকা মালভূমি জুড়ে অঙ্কিত এসব ভূচিত্রগুলো এতো বিশাল যে, আকাশ থেকে না দেখলে সেগুলোর অবয়ব বোঝা যায় না। মরুদ্যানের মাঝ বরাবর চলেছে একটি লম্বা সরলরেখা, যার দুপাশ বেয়ে একটা নির্দিষ্ট দূরত্ব পরপর গেছে কিছু সমান্তরাল রেখা। সেখানে রয়েছে বিপুলায়তন ত্রিভূজ, চতুর্ভুজ, আয়তক্ষেত্র, সামন্তরিক -এরকম অনেক জ্যামিতিক নকশা। এছাড়া আছে প্রায় একশো দেড়শো ফুট প্রশস্ত স্থানজুড়ে আঁকা নানারকম জন্তু-জানোয়ার, পাখি, পোকামাকড় ইত্যাদি। জ্যামিতিক নকশাগুলোর যেখানে রেখা টানা হয়েছে, সেগুলো একচুল এদিক-ওদিক না হয়ে চলে গেছে মাইলের পর মাইল অবধি। প্রতিটা রেখায়, নকশায় যেন অতি সূক্ষ্ম হিসাব রক্ষা করা হয়েছে। বিভিন্ন প্রাণীর নকশার মধ্যে রয়েছে মাকড়সা, পাখি, নয় আঙ্গুলবিশিষ্ট বানর, মাছ এবং সরীসৃপজাতীয় প্রাণীদের বিরাট বিরাট প্রতিকৃতি। এমনকি রয়েছে অনেক সামুদ্রিক মাছের (যেমন: তিমি) প্রতিকৃতি। ড্রেসডেনের জার্মান গবেষিকা মারিয়া রাইখা এরকম ৫০টি চিত্র ও ১০০০টিরও বেশি রেখা আবিষ্কার করেছেন, যাদের কোনও কোনওটি এমনকী ২০ কিলোমিটার পর্যন্ত লম্বা।
পেরুর ইনকা সভ্যতারও আগে সেখানকার নাজকা মালভূমিতে গড়ে উঠেছিল একটি কৃষিভিত্তিক সভ্যতা - নাজকা সংস্কৃতি (সময়কাল মোটামুটি ১০০ খ্রিস্টপূর্বাব্দ থেকে ৮০০ খ্রিষ্টাব্দ)। কিন্তু ভৌগোলিকভাবে মালভূমিটি অতিরিক্ত শুকনো। এই শুষ্কতাকে মার্কিন মহাকাশ গবেষকরা মঙ্গল গ্রহের ক্ষয়ের সমতুল্য বলে উল্লেখ করে থাকেন। আর এই অতিরিক্ত শুষ্কতার জন্যই এই নকশাগুলো এতো দীর্ঘদিন যাবত প্রায় অক্ষত অবস্থায় টিকে আছে।
আবিষ্কারের প্রারম্ভলগ্ন থেকেই এসব ভূচিত্র নিয়ে গবেষক মহলে তৈরি হয়েছে উল্লেখযোগ্য পরিমাণ মতবিরোধ। এদের মধ্যে কেউ কেউ দাবি করেছেন যে, এগুলো আদিম মহাকাশচারীদের তৈরি করা নিদর্শন, যেখানে তারা অবতরণের জন্য তৈরি করেছিল একটি রানওয়ে। যদিও কোনো প্রথম সারির বাস্তবিক গবেষকই এমন ভূয়োদর্শন যুক্তিতে ঠিক অটল থাকতে পারেননি। অনেক বিশেষজ্ঞ বিশ্বাস করেন যে, এই বিপুলায়তন প্রাণীর ও জ্যামিতিক নকশাগুলো মূলত বৃষ্টিকামনা এবং পূর্বসূরিদের আত্মার সাথে যোগাযোগের বিভিন্ন ধর্মীয় অনুষ্ঠানের অংশ হিসেবে করা হয়েছিল। তাদের ব্যাখ্যা হলো উর্ধ্বস্থিত ঈশ্বরকে দেখানোর জন্যই নাজকার আদিম অধিবাসীরা এমনটা করেছিলেন। এমনকি ২০০৪ খ্রিষ্টাব্দের দিকেও ঐ অঞ্চলের বাসিন্দাদের মধ্যে অনুরূপ ধর্মীয় আনুষ্ঠানিকতা পালনের রেওয়াজ দেখা যায়।
আইফোন

আইফোন () হচ্ছে অ্যাপল ইনকর্পোরেটেড দ্বারা নির্মিত একটি আধুনিক ইন্টারনেট ও মাল্টিমিডিয়া সংযুক্ত স্মার্টফোন। অ্যাপলের সাবেক সিইও ও প্রতিষ্ঠাতা স্টিভ জবস প্রথম আইফোন অবমুক্ত করেন ৯ জানুয়ারি ২০০৭ তারিখে। প্রথম আইফোনের বাজারজাতকরণ শুরু হয় ২৯ জুন ০৭ তারিখে। বর্তমানে (প্রেক্ষিত: ২০২১) আইফোনের ১২ তম জেনারেশন আইফোন ১৩ ম্যাক্সটা ভার্সন পাওয়া যাচ্ছে, যা ১৩ নভেম্বর ২০২০-এ অবমুক্ত করা হয়।
আইফোনকে ভিডিও ক্যামেরা হিসেবে ব্যবহারের পাশাপাশি ক্যামেরা ফোন, বহনযোগ্য মিডিয়া প্লেয়ার, ইন্টারনেট মাধ্যম, ভিজুয়্যাল ভয়েস মেইল ক্লাইন্টসহ ওয়াইফাই ও থ্রিজি কানেকটর হিসেবে ব্যবহার করা যায়। আইফোনের পর্দাটি মাল্টি টাচস্ক্রিন প্রকৃতির। যেখানে একটি ভার্চুয়াল কিবোর্ডের সুবিধা রয়েছে। অ্যাপলিকেশন সফটওয়্যারগুলো আইফোনের জন্য অ্যাপলের বিশেষ "অ্যাপ স্টোর" থেকে ডাউনলোডের সুবিধা আছে। এইসকল অ্যাপলিকেশনের মাধ্যমে আইফোনকে খেলাধুলা, জিপিএস নেভিগেশন, টেলিভিশন, চলচ্চিত্র দেখার কাজে সহজেই ব্যবহার করা যায়।
আইফোন নির্মাণের জন্য অ্যাপল ইনকর্পোরেটেড ২০০৫ সাল থেকে কাজ শুরু করে। এসময় সাবেক সিইও স্টিভ জবস অ্যাপলের ইঞ্জিনিয়ারদের টাচস্ক্রিন প্রযুক্তির মোবাইল ডিভাইস প্রস্তুতের নির্দেশ দেন। তিনি বিশেষজ্ঞদের ট্যাবলেট পিসি আর মোবাইল ফোনের মধ্যে পার্থক্যের দিকে নজর দিতে বিশেষ গুরুত্ব দেন। ৩০ মাসের চুক্তিতে অ্যাপল টেলিকম কোম্পানি এটিএ্যান্ডটি-এর সাথে যৌথভাবে আইফোন নির্মাণ শুরু করে। স্টিভ জবস ২০০৭ সালের ৯ জানুয়ারি সানফ্রান্সিসকোতে প্রথম আইফোন অবমুক্ত করেন। মার্কিন যুক্তরাষ্ট্রে প্রথম আইফোন বিক্রি শুরু হয় ২৯ জুন ২০০৭। আইফোনের বিক্রির জনপ্রিয়তা দেখে সংবাদ মাধ্যম আইফোনকে "জেসাস ফোন" নামে ডাকা শুরু করে। নভেম্বর ২০০৭ থেকে ইউকে, ফ্রান্স এবং জার্মানিতে আইফোন বিক্রি শুরু হয়।
আইফোনের দ্বিতীয় প্রজন্ম "আইফোন ৩জি" ১১ জুলাই ২০০৮ সালে অবমুক্ত হয়।অ্যাপল তৃতীয় প্রজন্মের "আইফোন ৩জিএস" বাজারে অবমুক্ত করার ঘোষণা দেয় ৮ জুন ২০০৯ তারিখে।
বর্তমানে অ্যাপল ২৯টি মডেলের আইফোন প্রস্তুত করেছে। 
 IPhone XS
 IPhone XS max
আইফোন ১১<br>
আইফোন ১১ প্রো<br>
আইফোন প্রো ম্যাক্স<br>
আইফোন এস ই ২।
আইফোন ১২ মিনি।
আইফোন ১২।
আইফোন ১২ প্রো।
আইফোন ১২ প্রো ম্যাক্স।
আইফোনের মডেলের মধ্যে এযাবৎকালের সর্বশ্রেষ্ঠ মডেল হল আইফোন ৫এস। বিক্রিতে এখন পর্যন্ত ১ নম্বর অবস্থানে। এখানে যুক্ত হয়েছে শক্তিশালী টাচ আইডি ফিংগার প্রিন্ট স্ক্যানার।
iPhone অনেক বুদ্ধিমান বা বুদ্ধি সম্পন্ন একটি স্মার্টফোন, যা আপনাকে সকল প্রকার সুবিধা প্রদান করবে।
আইফোনের প্রযুক্তিগত ভাবে অনেক উন্নতি থাকলেও,আইফোনের কিছু সীমাবদ্ধতা আছে তাদের কম্পানির পলিসির জন্য। মূলত এটি কোন থার্ড পার্টি এপস দ্বারা পরিচালনা করা যায় না, পিসি দিয়ে কোন ডকুমেন্ট ফাইল বা গান অথবা অন্য কিছু (ছবি এবং ভিডিও ব্যতীত) দেওয়া সম্ভব না। কোন গান ডাউনলোড দিলে,নিজস্ব mp3 প্লেয়ার দ্বারা সেটাকে ওপেন করা সম্ভব নয় । এছাড়াও আইফোন ৭ এর পর থেকে,এর স্টোরেজ বেশিরভাগ ক্লাউড নির্ভর।
পশ্চিম ত্রিপুরা জেলা

পশ্চিম ত্রিপুরা (), ভারতের ত্রিপুরার রাজ্য প্রশাসনিক জেলা। এই জেলার সদর দপ্তর আগরতলা । এটি ২০১১ সালে, ত্রিপুরা জেলার সবচেয়ে জনবহুল এলাকা পরিণত হয়েছে। ১৯৭০ সালে এটি জেলা হিসেবে স্বীকৃতি লাভ করে।
পশ্চিম ত্রিপুরা জেলা ২৯৯৭ বর্গকিলোমিটার এলাকা জুড়ে অবস্থিত।
পশ্চিম ত্রিপুরা জেলা ৫টি মহকুমায় বিভক্ত করা হয়েছে। সেগুলি হল --
পশ্চিম ত্রিপুরা জেলায় ৯টি ব্লক রয়েছে:
ওয়াঙ্গেরি মাথেই

ওয়াঙ্গেরি মাথেই বা ওয়াঙ্গেরি মুতা মেরি জো মাথেই () (১ এপ্রিল ১৯৪০- ২৫ সেপ্টেম্বর ২০১১) কেনিয়ার একজন পরিবেশবাদী ও রাজনৈতিক ব্যক্তিত্ব। তিনি মার্কিন যুক্তরাষ্ট্র্রের মাউন্ট স্কলাস্টিকা, পিটসবার্গ বিশ্ববিদ্যালয় এবং কেনাইরোবিনিয়ার নাইরোবি বিশ্ববিদ্যালয়ে লেখা পড়া করেন। ১৯৭০ দশকে "গ্রিন বেল্ট মুভমেন্ট" নামক একটি বেসরকারী প্রতিষ্ঠান প্রতিষ্ঠা করেন, যার লক্ষ্য ছিল বৃক্ষরোপন, পরিবেশ বিষয়ক সচেতনতা সৃষ্টি এবং নারীর অধিকার প্রতিষ্ঠা। ১৯৮৬ সালে তিনি "রাইট লাইভলিহুড অ্যাওয়ার্ড" নামক পুরস্কার পান।
২০০৪ সালে প্রথম আফ্রিকান মহিলা হিসেবে তিনি শান্তিতে নোবেল পুরস্কার পান। মাথেই একজন নির্বাচিত সংসদ সদস্য এবং ২০০৩ থেকে ২০০৫ সাল পর্যন্ত রাষ্ট্রপতি ওয়াই কিবাকি সরকারের সহকারী পরিবেশমন্ত্রী ছিলেন।
তিনি ২০১১ খ্রিষ্টাব্দের ২৫ সেপ্টেম্বর নাইরোবির একটি হাসপাতালে মারা যান। দীর্ঘদিন যাবত তিনি ক্যান্সারে ভুগছিলেন।
শিরিন এবাদি

শিরিন এবাদি () ইরানের একজন আইনজীবী ও মানবাধিকার কর্মী। তিনি ২০০৩ সালে শান্তিতে নোবেল পুরস্কার লাভ করেন। তিনি গণতন্ত্র ও মানবাধিকার রক্ষায় অবদান রাখার জন্য এই পুরস্কার লাভ করেন। তিনি প্রথম ইরানের নাগরিক যিনি নোবেল পুরস্কার লাভ করেন।
আফ্রিকান দেশগুলির তালিকা

নিম্নলিখিত যে রাষ্ট্রসমূহ আফ্রিকাতে নিজেরা প্রতিষ্ঠিত হয়েছে তা সার্বভৌম, কিন্তু তা সরকারি স্বীকৃতির মধ্যে সীমাবদ্ধ থাকে। সাহরাউই প্রজাতন্ত্র হল আফ্রিকান ইউনিয়নের সদস্য।
যে সমস্ত অঞ্চলের রাজনৈতিকভাবে পরিচালনা বহিরাগত নির্ভরতার মাধ্যমে হয়ে থাকে, তা এই তালিকাটির মধ্যে দেওয়া হল
This list contains territories that are administered as incorporated parts of a primarily non-African state.
বিটা ল্যাক্টাম

বিটা ল্যাক্টাম () রিং (β-ল্যাক্টাম) হচ্ছে ল্যাক্টাম, যা একটি তিন কার্বন ও এক নাইট্রোজেন বিশিষ্ট অণুর হেটেরোএটোমিক রিং স্ট্রাকচার। ল্যাক্টাম হচ্ছে একটি বৃত্তীয় এমাইড।
একাধিক এন্টিবায়োটিক পরিবার গঠনকৃত বিটা-ল্যাক্টাম রিং, প্রধানত পেনিসিলিন, সেফালোস্পোরিন, কার্বাপেনেমস ও মনোব্যাক্টামস, যা মূলত বিটা-ল্যাক্টাম এন্টিবায়োটিক নামে ডাকা হয়। এসকল এন্টিবায়োটিকগুলো ব্যাকটেরিয়ার কোষ প্রাচীর সংশ্লেষণে বাধা প্রদান করে থাকে। বিশেষত গ্রাম-পজিটিভ ব্যাকটেরিয়ার ক্ষেত্রে এর মারাত্মক প্রভাব আছে। যাহোক, ব্যাকটেরিয়া বিটা ল্যাক্টামেজ উৎসেচক নিঃসরণের মাধ্যমে বিটা ল্যাক্টাম এন্টিবায়োটিকের উপর রেজিস্ট্যান্ট হয়।
১৯০৭ সালে হারমান স্টাডিঞ্জার এনিলিনের শিফ্‌ বেজের সাথে বেজাইডিহাইড সাথে ডাইফিনাইলকিটিন [২+২] সাইক্লোএডিশনের মাধ্যমে প্রথম কৃত্রিম বিটা ল্যাক্টাম তৈরি করেনঃ
বিটা ল্যাক্টাম ঔষধের প্রচলিত চিকিৎসায় নির্দিষ্ট কিছু ব্যাকটেরিয়া পাল্টা ব্যবস্থা গ্রহণ করে। বিটা ল্যাক্টামেজ নামের উৎসেচকটি বিভিন্ন ধরনের অনেক ব্যাকটেরিয়াতে থাকে, যা বিটা ল্যাক্টাম রিংকে ধ্বংস করে এবং সক্রিয়ভাবে এন্টিবায়োটিকের কার্যকারিতাকে নষ্ট করে। উৎসেচকটির উদাহরণ হিসেবে ২০০৯ সালের উদ্ঘাটিত এনডিএম-১ উল্লেখ্য। বিটা ল্যাক্টাম ঔষধের ব্যাক্টেরিয়ার রেজিস্ট্যান্টের কারণ হিসেবে অগ্মেন্টিন/ক্লা এমনভাবে তৈরি করা হয় যাতে তা বিটা ল্যাক্টামেজকে নিষ্ক্রিয় করার ক্ষমতা রাখে। অগ্মেন্টিন/ক্লা (বা এফজিপি) এমোক্সিসিলিন ও ক্লাভুলানিক এসিড-এর, (যেটি বিটাল্যাক্টামেজকে নিষ্ক্রিয় করে) সমন্বয়ে গঠিত। ক্লাভুলানিক এসিড বিটা ল্যাক্টামেজকে অপরিবর্তনীয় বন্ধনের মাধ্যমে ঢেকে ফেলে সেভাবে প্রস্তুত করা হয় ও সক্রিয়ভাবে এন্টাগোনিস্ট এমোক্সিসিলিনকে বিটা ল্যাক্টামেজ যাতে বাধাদান করতে না পারে।
বৈদ্যুতিক টেলিগ্রাফ

টেলিগ্রাফ শব্দটি দিয়ে যে যন্ত্রকে বোঝানো হয় তা মূলতঃ বৈদ্যুতিক টেলিগ্রাফ। এই টেলিগ্রাফে বিদ্যুৎ বা তড়িৎ সংকেত ( electrical signal) ব্যবহার করে টেলিযোগাযোগ লাইন বা বেতার চ্যানেলের মাধ্যমে দূর দূরান্তে লিখিত বার্তা বা পত্র প্রেরণ করা হয়। তবে টেলিগ্রাফ দ্বারা শুধু বার্তা বা খবরটাই পাঠানো যায়, মূল লিখিত পত্রটিকে পাঠানো যায় না।
টেলিগ্রাফে বার্তাটিকে প্রথমে মোর্স কোডে রূপান্তরিত করে নেয়া হয় এবং তার পরে এই কোডটি টেলিগ্রাফের প্রেরক-যন্ত্রের সাহায্যে অন্যপ্রান্তে পাঠানো হয়। অন্যপ্রান্তেও একটি টেলিগ্রাফ থাকে যার "গ্রাহক-যন্ত্রে" কোড-বার্তাটিকে গ্রহণ করে আবার ভাষায় রূপান্তর করে গ্রাহকের কাছে পৌঁছে দেয়া হয়। বার্তা পাঠানোর এই পদ্ধতিকে বলে টেলিগ্রাফি, আর গ্রাহকের কাছে বার্তাটি যে রূপে পৌঁছে দেয়া হয় তাকে বলে টেলিগ্রাম।
টেলিগ্রাফ ছিল টেলিযোগাযোগ ব্যবস্থার প্রথম নিদর্শন যা মুহুর্তের মধ্যে দূর-দূরান্তের খবর এনে দিত মানুষের কাছে। এর সামাজিক এবং অর্থনৈতিক প্রভাব ছিল ব্যপক। যার ফলে আবিস্কারের মাত্র কয়েক দশকের মধ্যেই দেশ থেকে দেশে এবং সাগরের এপার-ওপারে টেলিগ্রাফের লাইন ছড়িয়ে পড়ে।
পাইরেটস অব দ্য ক্যারিবিয়ান: অন স্ট্রেঞ্জার টাইডস

পাইরেটস অব দ্য ক্যারিবিয়ান: অন স্ট্রেঞ্জার টাইডস () হচ্ছে ২০১১ সালে মুক্তিপ্রাপ্ত একটি অ্যাডভেঞ্চার ফ্যান্টাসি চলচ্চিত্র॥ এটি "পাইরেটস অব দ্য ক্যারিবিয়ান" ধারাবাহিকের চতুর্থ চলচ্চিত্র। পূর্বের তিনটি চলচ্চিত্রের পরিচালক গোর ভারবিনস্কির পরিবর্তে এই চলচ্চিত্রটি পরিচালনা করেন রব মার্শাল, অপরদিকে প্রযোজক হিসেবে জেরি ব্রুখাইমার অপরিবর্তিত থাকেন।
চলচ্চিত্রটির কাহিনী নেওয়া হচ্ছে টিম পাওয়ারের উপন্যাস "অন স্ট্রেঞ্জার টাইডস" থেকে। এই পর্বে ফাউন্টেইন অব ইয়ুথের সন্ধানে ক্যাপ্টেন জ্যাক স্প্যারো (জনি ডেপ) অ্যাঞ্জেলিকা’র (পেনেলোপে ক্রুজ) সাথে যোগ দেন। তাদের সাথে ফাউন্টেইন অব ইয়ুথের সন্ধানের আরও যোগ দেয় জলদস্যু ব্ল্যাকবিয়ার্ড (ইয়ান ম্যাকশেন), এবং তাদের পিছু নেয় ক্যাপ্টেন বারবোসা (জিওফ্রে রাশ)। চলচ্চিত্রটি পরিবেশিত হয় ওয়াল্ট ডিজনি পিকচার্সের সৌজন্য। ১৮ ও ২০ মে ২০১১-এর চলচ্চিত্রটি যথাক্রমে যুক্তরাজ্য ও যুক্তরাষ্ট্রে, ও বিশ্বব্যাপী মুক্তি লাভ করে। ডিজনি ডিজিটাল থ্রি-ডি ও আইম্যাক্স থ্রিডি ফরম্যাটের পাশাপাশি প্রচলিত দ্বিমাত্রিক আইম্যাক্স ফরম্যাটেও চলচ্চিত্রটি মুক্তি পায়।
রেডি

রেডি (হিন্দি ভাষায়: হিন্দি रेडी, ইংরেজি ভাষায়: Ready) এটি একটি ২০১১ সালের ভারতীয় কমেডি চলচ্চিত্র। ছবিটি পরিচালনা করেছেন আনীস বাজমী। এতে মূল ভূমিকায় অভিনয় করেছেন সালমান খান ও অসিন। এবং কয়েকটি গুরুত্বপূর্ণ চরিত্রে অভিনয় করেছেন পরেশ রাওয়াল, আর্য বাববার, মহেশ মাঞ্জরেকর। অতিথি শিল্পী হিসেবে উপস্থাপন করা হয় অজয় দেবগন, সঞ্জয় দত্ত, কঙ্গনা রানুত, জেরিন খান এবং আরবাজ খান এর মত অভিনেতাদের। ছবিটি হল ২০০৮-এর শ্রীনু ভায়তলা পরিচালিত তেলুগু চলচ্চিত্র "রেডি"র পুনর্নির্মাণ, এটিতে মূল ভূমিকায় ছিলেন রাম এবং জেনেলিয়া। সঙ্গীত পরিচালনা করেছেন প্রিতম।
আগরতলা সরকারি মেডিকেল কলেজ

আগরতলা সরকারি মেডিক্যাল কলেজ () আগরতলা সরকারি মেডিকেল কলেজ ত্রিপুরার প্রথম মেডিক্যাল কলেজ। সেই সাথে ইহা ত্রিপুরার স্নাতকোত্তর চিকিৎসা বিজ্ঞানের প্রথম কলেজ।এই কলেজটি আগরতলা এয়ারপোর্ট হইতে মাত্র ৮ কিমি দূরে অবস্থিত এবং আগরতলা রেল স্টেশন হইতে ১০ কিমি দুরে কুঞ্জবন এর কাছে অবস্থিত।
১লা আগস্ট ২০০৫ সালে এই কলেজ প্রতিষ্ঠা হয়েছিল। প্রতি বছর এই দিন টি যথাযোগ্য সম্মানের সাথে পালন করা হয়।এই উপলক্ষে নানা অনুষ্ঠানের আয়োজন করা হয়ে থাকে।
আগরতলা সরকারী মেডিক্যাল কলেজ এম সি আই (মেডিক্যাল কাউন্সিল অফ ইন্ডিয়া ),স্বাস্থ্য ও পরিবার কল্যাণ মন্ত্রণালয়, নয়া দিল্লি,দ্বারা স্বীকৃত ও
অনুমোদিত এবং ত্রিপুরা বিশ্ববিদ্যালয়ের অধিভুক্ত।
আবেশ মোটর

আবেশ মোটর বা ইনডাকশন মোটর পরিবর্তী তড়িৎ প্রবাহ দ্বারা চালিত এক প্রকার বৈদ্যুতিক মোটর। এই মোটরের রোটরে তড়িচ্চুম্বকীয় আবেশের মাধ্যমে শক্তি সরবরাহ করা হয় বলে এর নাম আবেশ মোটর দেয়া হয়েছে। এর কোন ব্রাশ নেই এবং এটি বেশ শক্তিশালী মোটর বলে শিল্প-কারখানায় আবেশ মোটরের, বিশেষ করে পলিফেজ আবেশ মোটরের, বহুল ব্যবহার রয়েছে। "পরিবর্তী কম্পাঙ্ক চালকের" (variable frequency drive) সাহায্যে আবেশ মোটরের গতি সহজেই নিয়ন্ত্রণ করা যায়।
১৮২৪ সালে ফ্রাংকুইস আর্গো (François Arago) ঘূর্ণায়মান চৌম্বক ক্ষেত্রের ধারণা প্রদান করেন, এবং ওয়াল্টার বেইলি প্রথম এই ধারণাকে বাস্তবে রূপ দেন। এর উপর ভিত্তি করে নিকোলা টেসলা এবং গ্যালিলিও ফেরারিস পৃথক ভাবে আবেশ মোটর আবিষ্কার করেন যথাক্রমে ১৮৮৩ ও ১৮৮৫ সালে। ১৯১৫ সালে প্রকাশিত আত্মজীবনী অনুযায়ী টেসলা ১৮৮২ সালে ঘূর্নায়মান চৌম্বক ক্ষেত্রের ধারণা গ্রহণ করেন এবং ১৮৮৩ সালে প্রথম আবেশ মোটর আবিষ্কারে এটি ব্যবহার করেন। ফেরারিস ১৮৮৫ সালে এই ধারণা গ্রহণ করেন এবং তুরিনে রয়্যাল একাডেমী অব সায়েন্সের কাছে প্রকাশিত তার গবেষণায় মোটর পরিচালনার বিস্তারিত বিবরণ দেন। একই বছর টেসলা তার মোটরের জন্য স্বত্ব লাভ করেন। এর এক বছর পরে মিখাইল ডোলিভো-ডব্রোভলস্কি বহিরাবরনযুক্ত আবেশ মোটর আবিষ্কার করেন।
আবেশ এবং সিঙ্ক্রোনাস উভয় ধরনের মোটরেই স্টেটরে
পরিবর্তি তড়িৎ প্রবাহের ফলে এমন এক ধরনের চৌম্বক ক্ষেত্র সৃষ্টি হয় যা
পরিবর্তি প্রবাহের স্পন্দনের সাথে সাথে ঘূর্ননরত থাকে। সিঙ্ক্রোনাস মোটরের রোটর, স্ট্যাটরের এই ঘূর্ননরত চৌম্বকক্ষেত্রের
গতির সমান গতিতে ঘূর্ননরত থাকে, তবে আবেশ মোটরের রোটর, স্ট্যাটরের
ঘূর্ননরত চৌম্বকক্ষেত্রের গতির চেয়ে সামান্য কম গতিতে ঘূরতে থাকে। অর্থাৎ
রোটর এবং স্ট্যাটরের চৌম্বকক্ষেত্রের মাঝে আপেক্ষিক গতি বিরাজ করে। যদি
রোটরের ওয়াইন্ডিং শর্ট সার্কিট
বা বাহ্যিক রোধের মাধ্যমে বর্তনি পূর্ন করা থাকে, তবে এই আপেক্ষিক গতির
কারণে রোটরের মধ্য দিয়ে এক প্রকার বাধা দানকারী তড়িৎ প্রবাহের সৃষ্টি হয়। এই তড়িৎ প্রবাহের কারণে রোটরের মধ্যে চৌম্বক ক্ষেত্রের সৃষ্টি হয় যা স্ট্যাটরের চৌম্বক ক্ষত্রের সাথে প্রতিক্রিয়া করে। লেঞ্জের সূত্রাণুযায়ী
এই তড়িৎ প্রবাহের দিক এমন হয় যে তা রোটরে এই তড়িৎের সৃষ্টির কারণকেই বাধা
দান করে। এক্ষেত্রে এই তড়িৎ উৎপন্ন হওয়ার কারণ হল, স্টেটর এবং রোটরের
মধ্যেকার আপেক্ষিক গতি। ফলে রোটর এই আপেক্ষিক গতি রোধ করার জন্য স্টেটরের
ঘূর্ননরত চৌম্বকক্ষেত্রের একই দিকে ঘূরতে থাকে এবং একই গতি সম্পন্ন হওয়ার
চেস্টা করে।
তিন-দশার বৈদ্যুতিক শক্তি

তিন-দশার বৈদ্যুতিক শক্তি পরিবর্তী বিদ্যুৎ শক্তি উৎপাদন, সঞ্চারণ এবং বিতরণের কাজে ব্যবহৃত একটি সাধারণ এবং জনপ্রিয় ব্যবস্থা। এটি বিদ্যুৎ শক্তি সরবরাহের কাজে সারা পৃথিবী জুড়ে সবচেয়ে বেশি ব্যবহৃত ব্যবস্থা। পৃথিবীর প্রায় সকল দেশ তাদের বিদ্যুৎ বিতরণের জাতীয় গ্রিডে তিন-দশার ব্যবস্থা ব্যবহার করে। বিশাল বিশাল বৈদ্যুতিক মোটর এবং অনুরূপ অনেক ভারী বৈদ্যুতিক বোঝার বিদ্যুৎ শক্তি সরবরাহ করতেও এই ব্যবস্থা ব্যবহার করা হয়।
তিন-দশার ব্যবস্থা অন্যান্য সমতুল্য ব্যবস্থার (যেমন দুই ফেজ বা এক ফেজ ব্যবস্থা) থেকে বেশি সাশ্রয়ী কারণ সমান ভোল্টের বিদ্যুৎ শক্তি সঞ্চারণের জন্য এই ব্যবস্থায় কম পরিবাহকের প্রয়োজন হয়। গ্যালীলিও ফেরারিস, মিকাইল ডলিভো ডব্রভলস্কি, জোনাস ওয়েন্সট্রম, জন হপকিংসন এবং নিকোলা টেসলার দ্বারা পৃথক পৃথকভাবে ১৮৮০ সালের শেষের দিকে এটি আবিষ্কৃত হয়। নিকোলা টেসলা ১৮৮৭ সালে তিন-দশার বৈদ্যুতিক ব্যবস্থার সূচনা করেন এবং ১৮৮৮ সালে এর স্বত্ব লাভ করেন।
তিন-দশার ব্যবস্থায় তিনটি পরিবাহীর (ফেজ) মধ্য দিয়ে একই কম্পাঙ্কের এমন তিনটি পরিবর্তী বিদ্যুৎ প্রবাহ প্রবাহিত করা হয় যাদের যে কোন এক মূহুর্তের তড়িৎ প্রবাহের মান এক সমান থাকে না। একটি পরিবাহীর মধ্য দিয়ে প্রবাহিত তড়িৎপ্রবাহকে মানদন্ড হিসেবে বিবেচনা করে বাকী দুটি তড়িৎ প্রবাহকে একটি পূর্ন তড়িৎ প্রবাহ চক্রের (cycle) যথাক্রমে এক-তৃতীয়াংশ ও দুই তৃতীয়াংশ পিছিয়ে (delay) দেয়া হয়। তিনটি দশার মধ্যে এই চক্র পার্থক্যের কারণে একটি পূর্ণ তড়িৎ চক্রে সঞ্চারিত তড়িৎ শক্তি সবসময় সমান থাকে এবং এই চক্র পার্থক্যই বৈদ্যুতিক মোটরের মধ্যে পরিবর্তী চৌম্বক ক্ষেত্র তৈরী করে।
আবাসিক বিদ্যুৎ ব্যবস্থা এবং আবাসিক বৈদ্যুতিক লোড প্রধানত এক-দশার হয়ে থাকে। তাই তিন-দশার ব্যবস্থা থেকে সরাসরি আবাসিক ভবনে সংযোগ দেয়া হয় না। যদি কোন স্থানে দেয়া হয়ও, তাহলে তিনটি ফেজকে প্রধান বিদ্যুৎ ডিস্ট্রিবিউশন বোর্ড থেকেই আলাদা করে দেয়া হয় এবং পৃথক পৃথক লোডগুলো যে কোন একটি ফেজ থেকে সংযোগ পায়।
তিন-দশার ব্যবস্থার কিছু বিশেষ সুবিধা আছে যার ফলে এটি সবচেয়ে জনপ্রিয় ও পরিচিত বৈদ্যুতিক সরবরাহ ব্যবস্থায় রূপ নিয়েছেঃ
ইউনিভার্সিটি অফ টেক্সাস অ্যাট আর্লিংটন

ইউনিভার্সিটি অফ টেক্সাস অ্যাট আর্লিংটন (ইউটিএ) () যুক্তরাষ্ট্রের টেক্সাস অঙ্গরাজ্যের আর্লিংটন শহরে অবস্থিত একটি বিশ্ববিদ্যালয়। ১৮৯৫ সালে এ বিশ্ববিদ্যালয়টি প্রতিষ্ঠিত হয়। বিংশ শতাব্দীর প্রথমভাগে এটি মূলত একটি সামরিক অ্যাকাডেমী হিসেবে ভূমিকা পালন করে। কয়েক দশক টেক্সাস এ এন্ড এম সিস্টেমের অধীনস্থ হয়ে পরিচালিত হওয়ার পর ১৯৬৫ সালে বিশ্ববিদ্যালয়টি ইউনিভার্সিটি অফ টেক্সাস সিস্টেমে যোগদান করে। বর্তমানে ইউনিভার্সিটি অফ টেক্সাস সিস্টেমের অন্তর্ভুক্ত বিশ্ববিদ্যালয়গুলির মাঝে এটি দ্বিতীয় বৃহত্তম ।২০১১ সালের ফল সেমেস্টারে বিশ্ববিদ্যালয়টির ছাত্রসংখ্যা ছিল প্রায় ৩৪০০০ জনের কাছাকাছি । বিশ্ববিদ্যালয়টি ৮০ টি বিষয়ে ব্যাচেলরস , ৭৪ টি বিষয়ে মাস্টার্স এবং ৩১ টি বিষয়ে পিএচডি ডিগ্রী প্রদান করে।
আর্লিংটন শহরের বাইরেও ফোর্ট ওয়ার্থ শহরে এর ক্যাম্পাস রয়েছে।
ক্যাথোড রশ্মি নল

ক্যাথোড রশ্মি নল বা ক্যাথোড রে টিউব () যাকে সংক্ষেপে সিআরটি বলে ডাকা হয় মূলতঃ এক ধরনের ভ্যাকুয়াম টিউব যার ভেতরে ইলেকট্রনের উৎস হিসেব ইলেকট্রনগান এবং ছবি প্রদর্শনের জন্য প্রতিপ্রভ পর্দা থাকে। এতে ইলেকট্রনগান থেকে নিক্ষিপ্ত ইলেকট্রন বীম বা স্রোতের গতিবৃদ্ধি বা দিক পরিবর্তনের জন্য অন্তঃস্থ বা বহিঃস্থ ব্যবস্থা থাকে যাতে করে নিক্ষিপ্ত ইলেকট্রন বীম সঠিক স্থানে আপতিত হয়ে প্রতিপ্রভ পর্দা থেকে আলো নিঃসৃত করতে এবং এর ফলে ছবি প্রদর্শন করতে পারে। সাধারনতঃ অসিলোস্কোপে বৈদ্যুতিক তরঙ্গের ছবি দেখাতে, রাডার, কম্পিউটার মনিটর বা টেলিভিশনেছবি দেখাতে ইত্যাদি কাজে সিআরটি ব্যবহৃত হয়।
ম্যাগনিট্রন

ম্যাগনিট্রন একটি শক্তিশালী ভ্যাকুয়াম টিউব যা থেকে ইলেকট্রনের ধারার সাথে চৌম্বক ক্ষেত্রের মিথষ্ক্রিয়ার ফলে মাইক্রোওয়েভ তরঙ্গ সৃষ্টি হয়। ১৯৪০ সালে ম্যাগনিট্রনের একটি প্রকারভেদ 'রেজোন্যান্ট ক্যাভিটি' ম্যাগনিট্রন আবিষ্কার করেন জন রান্ডাল এবং হ্যারি বুট। ম্যাগনিট্রন থেকে অতি শক্তিশালী স্পন্দনের (pulses) মাইক্রোওয়েভ পাওয়া যায় বলেই সেন্টিমিটার ব্যান্ডের রাডার আলোর মুখ দেখে। এর ফলে রাডারে ক্ষুদ্র তরঙ্গদৈর্ঘ্য ব্যবহার করে ছোট ছোট বস্তুও চিহ্নিত করা সম্ভব হয়। কম্প্যাক্ট ক্যাভিটি ম্যাগনিট্রন রাডারের আকার নাটকীয়ভাবে এতই ছোট করে ফেলে যে, এর ফলে ডুবোজাহাজ-বিধ্বংসী-উড়োজাহাজে এবং পথ দেখানো জাহাজেও (Escort Ships) রাডার বসানো সম্ভব হয়। বর্তমানে মাইক্রোওয়েভ ওভেন এবং বিভিন্ন ধরনের রাডারে ম্যাগনিট্রনের ব্যবহার একটি সাধারণ ব্যাপার।
ট্রায়োড

ট্রায়োড () এমন এক প্রকারের ইলেকট্রনিক বিবর্ধক যার তিনটি ইলেকট্রোড থাকে। সাধারণতঃ ট্রায়োড বলতে ভ্যাকুয়াম টিউব ট্রায়োডকেই বোঝায়। ট্রায়োড হচ্ছে প্রথম ইলেকট্রনিক বিবর্ধক - ডায়োড নিয়ে পরীক্ষা-নিরীক্ষার সময়ে লি ডি ফরেষ্ট ১৯০৬ সালে ট্রায়োড আবিষ্কার করেন। ইংরেজি ট্রায়োড শব্দটি এসেছে গ্রীক শব্দ τρίοδος ("tríodos") থেকে যার দুটি অংশ - "tri-" মানে তিন এবং "hodós" মানে পথ।
মাইকেল লাউড্রপ

মাইকেল লাউড্রপ ()(জন্ম: ১৫ই জুন, ১৯৬৪) ডেনমার্কের সর্বকালের সেরা ফুটবলারদের একজন। তার সবচেয়ে বিখ্যাত অর্জনগুলির একটি হল স্পেনের বার্সেলোনা ক্লাবের হয়ে পরপর চারটি লা লিগা শিরোপো জয়। এরপর তিনি আলোচিত দলবদলের মাধ্যমে রিয়াল মাদ্রিদ ক্লাবে যোগ দিয়েই পরপর পঞ্চমবার লা-লিগা শিরোপোর গর্বের অংশীদার হন। ১৯৮২ সালে নিজের ১৮ তম জন্মদিনে ডেনমার্ক জাতীয় দলে তার অভিষেক। দেশের পক্ষে ১০৪টি ম্যাচ খেলে গোল করেছেন ৩৭টি। এর মাঝে শেষ ২৭টি ম্যাচে দলের অধিনায়কত্বের ভূমিকায় ছিলেন। অধিনায়ক হিসেবে তার সেরা সাফল্য ১৯৯৫ কনফেডারেশন্স কাপ জয়। ১৯৯৮ সালে তিনি খেলোয়াড়ী জীবনের ইতি টানেন।
ইয়োহান ক্রুইফ

হেনড্রিক ইয়ুহানেস ক্রুইফ (এপ্রিল ২৫, ১৯৪৭ - মার্চ ২৪ ২০১৬) আমস্টারডামে জন্মগ্রহণকারী ফুটবল খেলোয়াড় ও কোচ। তিনি ইয়ুহান ক্রুইফ নামে সমধিক পরিচিত। ১৯৭১,১৯৭৩ এবং ১৯৭৪ সালে সর্বমোট তিনবার তিনি ইউরোপ সেরা ফুটবলার ব্যালন ডি’অর এ ভূষিত হন । রাইনাস মিশেলকে সঙ্গে নিয়ে তিনি টোটাল ফুটবল দর্শনের সূচনা করেন।সর্বকালের সেরা ফুটবলারদের তালিকায় তার নামটি বহুলভাবে উচ্চারিত হয়।
ক্রুইফ নেদারল্যান্ডের হয়ে ৪৮ ম্যাচে ৩৩টি গোল করেছেন। ক্রুইফ নেদারল্যান্ডের প্রথম ফুটবলার যিনি আন্তর্জাতিক ফুটবল ম্যাচে লাল কার্ড পেয়েছেন। তিনি ফিফা মনোনীত "ফিফা ১০০" তালিকাতে স্থান করে নিয়েছেন।
ফুসফুসের ক্যান্সারে আক্রান্ত হয়ে স্পেনের বার্সেলোনায় ২৪ মার্চ ২০১৬ তারিখে মৃত্যুবরণ করেন।
লুইজ ফেলিপে স্কলারি

লুইজ ফিলিপি স্কলারি, কমআইএইচ (, ), ) (জন্ম: ৯ নভেম্বর, ১৯৪৮) ২০০২ সালের বিশ্বকাপ ফুটবল জয়ী ব্রাজিল দলের ম্যানেজার ছিলেন। পরবর্তীতে ১২ জুলাই, ২০০৩ থেকে ৩০ জুন, ২০০৮ সাল পর্যন্ত তিনি পর্তুগাল জাতীয় ফুটবল দলের কোচের দায়িত্বে ছিলেন।
তিনি পুনরায় ২০১২ সাল থেকে সাবেক কোচ মানো মেনেজেসের পরিবর্তে ব্রাজিল দলের ম্যানেজারের দায়িত্ব পালন করছেন। ব্রাজিলে তাকে ফেলিপাও এবং আন্তর্জাতিক পর্যায়ে বিগ ফিল নামে ডাকা হয়।
১৯৯০ সালে স্কলারি কুয়েত জাতীয় ফুটবল দলকে কোচিং করাতে শুরু করেন। সে বছর গালফ নেশনস কাপ এর ফাইনালে কাতারকে পরাজিত করে কুয়েত চ্যাম্পিয়ন হয়। কিন্তু কিছুদিনের মধ্যেই ইরাক কুয়েত দখল করে নেয়ায় তাকে কুয়েত ছেড়ে যেতে হয়।
২০০১ সালের জুন মাসে স্কলারি তার স্বদেশ ব্রাজিলের দায়িত্ব পান। বাছাই পর্বের মাত্র পাঁচটি ম্যাচ হাতে রেখে সেসময় বিশ্বকাপে যোগ্যতা অর্জন নিয়ে ব্রাজিল বিরাট সংশয়ে ছিল। দায়িত্ব নেয়ার পর প্রথম ম্যাচেই ব্রাজিল উরুগুয়ের কাছে ০-১ গোলে হেরে গেলে সংকট আরও ঘনীভূত হয়। তবে শেষ পর্যন্ত তিনি ব্রাজিলকে মূলপর্বে উত্তীর্ণ করতে সমর্থ হন।
বিশ্বকাপের জন্য চূড়ান্ত দল ঘোষণা করার আগে প্রবল জনমত উপেক্ষা করে তিনি বর্ষীয়ান স্ট্রাইকার রোমারিওকে দলে নিতে অস্বীকৃতি জানান। এমনকি রোমারিও নিজেও কান্নাজড়ানো কণ্ঠে আবেদন জানালে স্কলারি তা নাকচ করে দেন। বিশ্বকাপ শুরুর আগে ব্রাজিলকে তুলনামূলকভাবে দুর্বল দল হিসেবেই বিবেচনা করা হচ্ছিল। কিন্তু একে-একে তুরস্ক, চীন, কোস্টারিকা, বেলজিয়াম, ইংল্যান্ড এবং সেমিফাইনালে আবার তুরস্কের বিরুদ্ধে জয় ব্রাজিলকে ফাইনালে পৌঁছে দেয়। ফাইনালে রোনালদোর জোড়া গোলে ব্রাজিল জার্মানিকে পরাজিত করে পঞ্চমবারের মত বিশ্বকাপ শিরোপো নিজেদের করে নেয়। ২০০২ সালের শেষে ব্রাজিলের ম্যানেজার হিসেবে স্কলারি পদত্যাগ করেন।
বেবেতো

বেবেতো ()(জন্ম: ১৬ই ফেব্রুয়ারি, ১৯৬৪) ব্রাজিল দলের প্রাক্তন স্ট্রাইকার। রোমারিওর সাথে অনবদ্য জুটি ১৯৯৪ সালে ব্রাজিলকে বিশ্বকাপ জয়ের গৌরব এনে দেয়। ২০১০ সালে বেবেতো ব্রাজিল পার্লামেন্টের সাংসদ নির্বাচিত হন।
ব্রাজিল জাতীয় দলের হয়ে বেবেতোর অভিষেক ১৯৮৫ সালে। হলুদ-নীল জার্সি গায়ে তিনি খেলেছেন যথাক্রমে ১৯৯০,১৯৯৪ এবং ১৯৯৮ সালের বিশ্বকাপ। ১৯৯৪ সালে তিনি ছিলেন আসর সেরাদের মাঝে একজন। রোমারিওর সাথে জুটি বেঁধে সে টুর্নামেন্টে ৩ গোল করে ব্রাজিলের শিরোপা জয়ে অবদান রাখেন। ১৯৯৮ সালের বিশ্বকাপেও সমসংখ্যক গোল করেন, সেবার ব্রাজিল ফাইনালে ওঠে।
১৯৯৪ সালের বিশ্বকাপের আরও একটি ঘটনা তাকে বিশ্বজোড়া খ্যাতি এনে দেয়। হল্যান্ডের বিরুদ্ধে কোয়ার্টার ফাইনালের কয়েকদিন আগেই তার তৃতীয় সন্তানের জন্ম। হল্যান্ডের জালে বল জড়িয়ে দেয়ার সাথে সাথে তিনি দৌড়ে মাঠের পার্শ্বরেখায় ছুটে যান। দু'হাতে কোন অদৃশ্য শিশুকে দোলানোর ভঙ্গিমায় নাড়াতে থাকেন। সতীর্থ রোমারিও এবং মাজিনহো তার সাথে একই কায়দায় গোল-উদ্‌যাপনে যোগ দিন। তাদের তিনজনের এই অভূতপূর্ব কায়দায় গোল-উদ্‌যাপন বিপুল জনপ্রিয়তা পায়।
কার্লোস আলবার্তো পেরেইরা

কার্লোস আলবার্তো পেরেইরা () (জন্ম: ২৭ ফেব্রুয়ারি, ১৯৪২) ১৯৯৪ সালের বিশ্বকাপ ফুটবল জয়ী ব্রাজিল দলের ম্যানেজার ছিলেন। ২০১০ বিশ্বকাপে তিনি স্বাগতিক দক্ষিণ আফ্রিকার কোচের দায়িত্ব পালন করেন।
পাঁচটি ফুটবল বিশ্বকাপে পাহেইরা কোচ হিসেবে অংশগ্রহণ করেন। স্পেনে অনুষ্ঠিত ১৯৮২ সালের বিশ্বকাপে কুয়েতকে দিয়ে সূচনা। ১৯৯০ বিশ্বকাপে তিনি সংযুক্ত আরব আমিরাতের কোচের দায়িত্ব পালন করেন। ১৯৯৬ সালের বিশ্বকাপে তিনি সৌদি আরবের দায়িত্বে ছিলেন। ব্রাজিল দলকে নিয়ে বিশ্বকাপে অংশ নিয়েছেন দু'বার। ১৯৯৪ বিশ্বকাপে ব্রাজিল চ্যাম্পিয়ন হলেও ২০০৬ সালের বিশ্বকাপে কোয়ার্টার ফাইনালে ব্রাজিল ফ্রান্সের কাছে পরাজিত হয়ে বিদায় নেয়। ২০১০ বিশ্বকাপে স্বাগতিক দক্ষিণ আফ্রিকার কোচ হিসেবে সর্বশেষ দায়িত্ব পালন করেন।
১৯৯৮ সালের বিশ্বকাপ চলাকালীন অবস্থাতেই তিনি সৌদি আরবের কোচের পদ থেকে বরখাস্ত হন।
১৯৮৮ গ্রীষ্মকালীন অলিম্পিক

২৪তম গ্রীষ্মকালীন অলিম্পিক ১৯৮৮ সালের সেপ্টেম্বরের ১৭ তারিখ থেকে ২রা অক্টোবর পর্যন্ত দক্ষিণ কোরিয়ার রাজধানী সিউলে অনুষ্ঠিত হয়। ১৬০ টি দেশের সর্বমোট ৮৩৯১ জন অ্যাথলেট এতে অংশ নেন।
১৫৯টি দেশ থেকে আগত ক্রিড়াবিদরা সিওল গেমের প্রতিযোগিতায় অংশগ্রহণ করেন। আরুবা, আমেরিকান সামোয়া, কুক দ্বীপপুঞ্জ, গুয়াম, মালদ্বীপ, ভানুয়াটু, সেন্ট ভিনসেন্ট ও গ্রেনাডাইন দ্বীপপুঞ্জ, এবং দক্ষিণ ইয়েমেন তারা তাদের প্রথম অলিম্পিক গেমে অংশগ্রহণ করেন।
নিম্নলিখিত তালিকায় দেশসমূহের পাশে তাদের সিওল প্রতিযোগিতায় অংশগ্রহণকারী ক্রীড়াবিদের সংখ্যা নির্দেশনা করে হল :
এই টেবিলে প্রথম দশটি দেশের পদক জয়ী :
ত্রিশরণ

ত্রিশরণ বা ত্রিরত্ন বা রত্নত্রয় () হলো বৌদ্ধ ধর্মীয় মন্ত্র। বৌদ্ধ ধর্মাবলম্বীরা শাক্যমুনি বুদ্ধের সামনে এই রত্নত্রয় গ্রহণ করেন।
অঁরি দ্যুনঁ

জিন হেনরি ডুনান্ট () (জন্ম: ৮ মে, ১৮২৮- মৃত্যু: ৩০ অক্টোবর, ১৯১০) একজন সুইজারল্যান্ডীয় ব্যবসায়ী এবং সমাজকর্মী। ১৮৫৯ সালে তার একটি ব্যবসায়িক সফরে, তিনি ইতালির সলফেরিনো যুদ্ধ প্রত্যক্ষ করেন। "সলফেরিনোর স্মৃতি" নামক বইয়ে তিনি তার সকল স্মৃতি ও অভিজ্ঞতা বর্ণনা করেছিলেন, যা পরবর্তীকালে তাকে ১৮৬৩ সালে আন্তর্জাতিক রেডক্রস কমিটি প্রতিষ্ঠায় অনুপ্রেরণা দিয়েছিল। দ্যুনঁ-র ধারনার উপর ভিত্তি করে ১৮৬৪ সালে জেনেভা কনভেনশন তৈরি হয়। তিনি ১৯০১ সালে ফ্রেদেরিক পাসির সাথে সম্মিলিতভাবে ইতিহাসের সর্বপ্রথম শান্তিতে নোবেল পুরস্কার লাভ করেন।
হেনরি ডুনান্ট ১৮৮৮ সালে সুইজারল্যান্ডের জেনেভায় ব্যবসায়ী জঁ-জাক দ্যুনঁ এবং অঁতোয়ানেত দ্যুনঁ-কোলাদোঁ-র প্রথম পুত্র হিসাবে জন্মগ্রহণ করেন। তার পরিবার ভক্তিপূর্ণ কালভাঁবাদী ছিলেন এবং জেনেভা সমাজে তার উল্লেখযোগ্য প্রভাব ছিল। তার বাবা-মা সামাজিক কাজের মূল্যের উপরে জোর দিয়েছিলেন, এবং তার বাবা অনাথদের সাহায্য করার জন্য সক্রিয় ছিলেন, অন্যদিকে তার মা অসুস্থ ও দরিদ্রদের সাথে কাজ করেছিলেন। রুনভেল নামে পরিচিত ধর্মীয় জাগরণের সময় ডুনান্ট বেড়ে ওঠেন এবং ১৮ বছর বয়সে তিনি জেনেভা সোসাইটিতে দান করেন। পরের বছর, বন্ধুদের সাথে তিনি তথাকথিত "বৃহস্পতিবার সংঘ" প্রতিষ্ঠা করেছিলেন, তরুণদের একটি আলগা দল যারা বাইবেল অধ্যয়ন করতে এবং দরিদ্রদের সাহায্য করার জন্য মিলিত হয়েছিল এবং তিনি তার বেশিরভাগ অবসর সময় কারাগারে সামাজিক কাজ দেখার জন্য ব্যয় করেছিলেন এবং ১৮৫২ সালের ৩০ নভেম্বর তিনি ওয়াইএমসিএর জেনেভা অধ্যায়টি প্রতিষ্ঠা করেন এবং তিন বছর পরে তিনি প্যারিসের বৈঠকে অংশ নেন আন্তর্জাতিক সংস্থা প্রতিষ্ঠার জন্য নিবেদিত। ১৮৪৯ সালে, ২১ বছর বয়সে দ্যুনঁ খারাপ গ্রেডের কারণে কোলেজ দ্য জ্যনেভ ছেড়ে চলে যান এবং অর্থ-পরিবর্তনকারী সংস্থা লুলাঁ এ সুতেরের সাথে শিক্ষানবিশ শুরু করেন। এর সফল উপসংহারের পরে, তিনি ব্যাংকের একজন কর্মচারী হিসাবে রয়ে গেলেন।
২০০৮ গ্রীষ্মকালীন অলিম্পিকে সাঁতার – মহিলাদের ৪ x ১০০ মিটার ফ্রিস্টাইল রিলে

২০০৮ অলিম্পিক গেমসে মহিলাদের ৪×১০০মিটার ফ্রিস্টাইল রিলে বিভাগের প্রতিযোগিতা আগস্টের ৯ (যোগ্যতাপর্ব) ও ১০ (ফাইনাল) তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল প্রতিযোগিতা এবং সাঁতারুরা সাধারণতঃ ফ্রন্ট ক্রল সাঁতার কাটেন। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় চারজন সাঁতারুর প্রত্যেককে পুলটি দুইবার পার করতে হয়। প্রথম সাঁতারু দেওয়াল ধরার পরেই অন্য সাঁতারু জলে ঝাঁপাতে পারে; ফলে এই প্রতিযোগিতায় পারস্পরিক বোঝাপড়ার গুরুত্ব অপরিসীম।
ফাইনাল ছাড়া সর্বমোট দু'টি হিট অনুষ্ঠিত হয় এবং প্রতিটিতেই সর্বোচ্চ সংখ্যক আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে।
মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল।
<nowiki>*</nowiki> যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
এছাড়া, এই বিভাগের ফাইনালে, জার্মানির লিড-অফ সাঁতারু ব্রিটা স্টিফেন ৫৩.৩৮ সময়ে মহিলাদের ১০০মিটার ফ্রিস্টাইলে নতুন অলিম্পিক রেকর্ড গড়েন। পরে, ব্যক্তিগত বিভাগের ফাইনালে তিনি ৫৩.১২ সেকেন্ড সময়ে সেই রেকর্ড আরও ভালো করে স্বর্ণপদক জেতেন।
AS = এশীয় রেকর্ড (Asian Record)
DNS = শুরু করেনি (Did Not Start)
বেঙ্গালুরু মেট্রো

নাম্মা মেট্রো ( "আমাদের মেট্রো"), যা বেঙ্গালুরু মেট্রো নামে পরিচিত (), হল ভারতের বেঙ্গালুরু শহরের একটি গণ রেলপরিবহন ব্যবস্থা। বেঙ্গালুরু মেট্রো রেল কর্পোরেশন এই রেল চালায়। ২০১১ সালের ২০ অক্টোবর বেঙ্গালুরু মেট্রোর উদ্বোধন হয়েছে। প্রথম ধাপে বাইয়াপ্পানাহল্লি থেকে মহাত্মা গান্ধী রোড পর্যন্ত ট্রেন চলাচল করছে। এই রেলব্যবস্থা ম্যাজেস্টিক (কেম্পেগৌড়া বাস স্টেশন ও বেঙ্গালুরু মেট্রো স্টেশন), সম্পিগ রোড, হাডসন সার্কেল ও মহাত্মা গান্ধী রোড এলাকার ট্রাফিক সমস্যার সমাধানার্থে গড়ে তোলা হয়েছে।
মাইক্রোওয়েভ ওভেন

মাইক্রোওয়েভ ওভেন বা সংক্ষেপে মাইক্রোওয়েভ (), কখনো কখনো শুধু ওভেন রান্নাবান্নার কাজে সহায়তাকারী একটি বৈদ্যুতিক বা ইলেকট্রনিক যন্ত্র। এই যন্ত্রে মাইক্রোওয়েভ বা অতি ক্ষুদ্র কম্পাঙ্কের তড়িৎ চৌম্বকীয় তরঙ্গ ব্যবহার করে খাদ্যবস্ত্তকে উত্তপ্ত করা হয়। এটি মাইক্রোওয়েভ বিকিরণ ব্যবহার করে খাদ্যবস্ত্তর অভ্যন্তরীণ পোলারাইজড (polarized) অণুগুলোকে উত্তপ্ত করে, ফলে সম্পূর্ণ খাদ্যবস্ত্তটি গরম বা উত্তপ্ত হয়ে ওঠে। এই প্রক্রিয়ায় ঘন বা বেশি জলীয় উপাদান বিশিষ্ট খাদ্যের বাইরের দিকের ১ থেকে ১.৫ ইঞ্চি (২৫ মিমি থেক ৩৮ মিমি) পর্যন্ত অংশ সুষমভাবে গরম হয়। শুকনো খাদ্যে গরম হয় আরো বেশি অংশ। মাইক্রোওয়েভ এভাবে খাদ্যের ভেতরে পর্যন্ত ভেদ করে যায় বলে মাইক্রোওয়েভ ওভেনে অন্যান্য রান্না পদ্ধতির, বিশেষ করে তাপ পরিবহনের মাধ্যমে রান্না করার পদ্ধতির, থেকে অনেক ভালোভাবে খাদ্যের সকল অংশকে সমানভাবে উত্তপ্ত করা যায়। মাইক্রোওয়েভ ওভেনে খাদ্যকে দ্রুত এবং সুষম ভাবে গরম করা যায় বলে পূর্বের রান্না করা খাবার পুনরায় গরম করতে, সবজি রান্না করতে এবং স্টু বা ঘন সুরুয়া বা ঝোল জাতীয় খাবার রান্না করতে বহুল ব্যবহৃত হয়। কিন্ত্ত মাইক্রোওয়েভ ওভেনে খাদ্যকে ভাজা, পোড়ানো কিংবা বেক করা যায় না বলে পেশাদার রান্নার জগতে এর ব্যবহার সীমিত।
দ্বিতীয় বিশ্বযুদ্ধের সময়ে রাডার প্রযুক্তির যে উন্নতি হয় তাকে কাজে লাগিয়ে যুদ্ধের পরে মার্কিন রেথিয়ন কোম্পানী প্রথম বাণিজ্যিক মাইক্রোওয়েভ ওভেন তৈরী করে। এই মাইক্রোওয়েভ ওভেনের নাম ছিল 'রাডারেঞ্জ' (Radarange) যা ১৯৪৬ সালে প্রথম বিক্রিত হয়। রেথিয়ন পরে আবাসিক ব্যবহার উপযোগী মাইক্রোওয়েভ ওভেনের স্বত্ত্ব নিবন্ধন করে এবং ট্যাপ্পান(Tappan) নাম দিয়ে ১৯৫৫ সালে বাজার আনে। কিন্তু এই যন্ত্রগুলো সর্বসাধারণ্যে ব্যবহারের জন্য বেশি বড় আকারের ছিল এবং মূল্যও অনেক বেশি ছিল। অবশেষে ১৯৬৭ সালে আমানা কর্পোরেশন প্রথম কাউন্টার বা টেবিলের উপরে রেখে ব্যবহার উপযোগী মাইক্রোওয়েভ ওভেন বাজারজাত করে। পরে ১৯৬৫ সালে রেথিয়ন একে কিনে নেয়।
জগজিৎ সিং

জগজিৎ সিং (, ; জন্মগত নাম জগমোহন সিং; (৮ ফেব্রুয়ারি, ১৯৪১–১০ অক্টোবর, ২০১১) ছিলেন একজন বিশিষ্ট ভারতীয় গজল গায়ক, সুরস্রষ্টা, সংগীত পরিচালক, সমাজকর্মী ও শিল্পোদ্যোগী। তিনি "গজল-সম্রাট" নামে পরিচিত। তার স্ত্রী চিত্রা সিংও একজন বিশিষ্ট ভারতীয় গজল গায়িকা। ১৯৭০ ও ১৯৮০-এর দশকে জগজিৎ এবং চিত্রা সিং ভারতীয় সংগীত জগতে প্রায় একই সঙ্গে খ্যাতনামা হয়ে ওঠেন। তাদের দুজনকে আধুনিক গজল সংগীতের পথপ্রদর্শক মনে করা হয়। ভারতের ফিল্মি গানের ধারার বাইরে থেকেও তারা ছিলেন অত্যন্ত জনপ্রিয় সংগীতশিল্পী। "অর্থ" (১৯৮২) ও "সাথ সাথ" ছবিতে ব্যবহৃত তাদের গাওয়া গজলের সংকলন এইচএমভি থেকে প্রকাশিত হয়; এটি ছিল তাদের সর্বাধিক বিক্রীত অ্যালবাম। লতা মঙ্গেশকরের সঙ্গে তিনি প্রকাশ করেন "সাজদা" (১৯৯১) অ্যালবামটি। তিনি পাঞ্জাবি, হিন্দি, উর্দু, বাংলা, গুজরাতি, সিন্ধি ও নেপালি ভাষাতেও গান গেয়েছিলেন। ২০০৩ সালে সংগীত ও সংস্কৃতি জগতে অবদানের জন্য তাকে ভারতের তৃতীয় সর্বোচ্চ অসামরিক সম্মান পদ্মভূষণ দিয়ে সম্মানিত করা হয়।
গজল ভারতীয় শাস্ত্রীয় সংগীতের একটি জটিল ধারা। সিং গজলের সঙ্গে "গীত" ধারার মিশ্রণ ঘটিয়ে এই ধারাটিকে সরল করে তোলেন। এরই ফলে গজল পুনরায় জনপ্রিয় হয়ে ওঠে। "প্রেম গীত" (১৯৮১), "অর্থ" ও "সাথ সাথ" (১৯৮২) চলচ্চিত্রে এবং টিভিসিরিয়াল "মির্জা গালিব" (১৯৮৮) ও "কহকশান" (১৯৯১)-এ গজল গেয়ে তিনি জনপ্রিয়তা পান। বাণিজ্যিক দিক থেকেও তিনি ছিলেন একজন সফল গজল শিল্পী। প্রায় পাঁচ-দশকব্যাপী সংগীতজীবনে তিনি ৮০টি অ্যালবাম প্রকাশ করেন। তার "নয়ি দিশা" (১৯৯৯) ও "সমবেদনা" (২০০২) ছিল ভারতের প্রাক্তন প্রধানমন্ত্রী তথা বিশিষ্ট হিন্দি কবি অটলবিহারী বাজপেয়ীর লেখা গানের সংকলন।
জগজিৎ ও চিত্রা সিং প্রথম ভারতীয় সুরস্রষ্টা যিনি ডিজিটাল মাল্টি-ট্র্যাক রেকর্ডিং পদ্ধতিতে গান রেকর্ড করেন। এই পদ্ধতিতে রেকর্ড করা তাদের প্রথম অ্যালবামটি ছিল "বিয়ন্ড টাইম" (১৯৮৭)। রবিশঙ্কর ও অন্যান্য সংগীতশিল্পী ও সাহিত্যিকদের সঙ্গে তিনি ভারতীয় শিল্প ও সংস্কৃতির রাজনীতিকরণের বিরুদ্ধে আন্দোলনে সামিল হয়েছিলেন। শাস্ত্রীয় ও লোকশিল্পীদের তিনি নানাভাবে সাহায্য করতেন। মুম্বইয়ের সেন্ট মেরি স্কুলের লাইব্রেরি নির্মাণ, বম্বে হসপিটাল গঠন এবং ক্রাই, সেভ দ্য চিলড্রেন ও আলমা প্রভৃতি সংগঠনের কাজকর্মেও তিনি প্রত্যক্ষভাবে সাহায্য করেন। 
বয়সজনিত কারণে জগজিৎ সিং প্রায়ই হৃদরোগের চিকিৎসা নিতেন। এছাড়াও উচ্চ রক্তচাপেরও সমস্যা ছিল তার। মস্তিষ্কের রক্তক্ষরণজনিত গুরুতর সমস্যায় তাকে ভারতের মুম্বাইয়ের লীলাবতী হাসপাতালের নিবিড় পরিচর্যা কেন্দ্র বা আইসিইউতে ভর্তি করা হয়েছিল। ১০ অক্টোবর, ২০১১ইং, সোমবার, সকাল ৮ টা ১০ মিনিটে ঐ হাসপাতালেই চিকিৎসাধীন অবস্থায় ৭০ বছর বয়সে মারা যান এই গজল শিল্পী।
পুরুষার্থ

হিন্দুধর্মে মানবজীবনের উদ্দেশ্য চারটি। এই চারটি উদ্দেশ্যই পুরুষার্থ নামে পরিচিত। হিন্দুরা বিশ্বাস করেন, তাদের জীবনধারণের উদ্দেশ্য এই চারটি পুরুষার্থ অর্জন করা। চারটি পুরুষার্থের নাম হল:
"ধর্মশাস্ত্র" এবং "রামায়ণ" ও "মহাভারত" মহাকাব্যে প্রথম যথাযথ চতুর্বিধ পুরুষার্থ অর্জনের জন্য যথাযথভাবে জীবনযাপনের উপদেশ দেওয়া হয়। প্রাচীন ধর্মগ্রন্থে বলা হয়েছে ধর্ম, অর্থ ও কাম মানুষের সহজে অর্জনযোগ্য তিনটি পুরুষার্থ; এগুলি ত্রিবর্গ নামে পরিচিত। এর থেকে মনে হয়, মোক্ষ অর্জন জীবনের শেষভাগের জন্য নির্দিষ্ট ছিল। অন্যমতে, ত্রিবর্গ জীবনের গার্হস্থ্য আশ্রমের লক্ষ্য, এবং মোক্ষ সারাজীবনের লক্ষ্য। সাধারণত সন্ন্যাস আশ্রমে গিয়ে গৃহস্থ মোক্ষ অর্জনে প্রয়াসী হতেন। আর একটি মতে, ত্রিবর্গ সামাজিক লক্ষ্য, কিন্তু মোক্ষ ব্যক্তিগত লক্ষ্য। ত্রিবর্গ ধারণার সঙ্গে মোক্ষ অঙ্গাঙ্গীভাবে জড়িত হয়ে পড়ে। তারপরই এই সমগ্র ধারণাটি চতুর্বর্গ নামে পরিচিত হয়।
বাৎস্যায়নের "কামসূত্র", কৌটিল্যের "অর্থশাস্ত্র", বিভিন্ন "ধর্মশাস্ত্র" পুরুষার্থগুলিকে নানাভাবে ব্যাখ্যা করেছে। "মনুস্মৃতি" ধর্মকে ব্যাখ্যা করেছে "ধর্মীয়, সামাজিক ও ব্যক্তিগত নীতিবোধ" হিসাবে। প্রধান প্রধান সূত্রগুলি এবং ছয়টি প্রধান দর্শনে মোক্ষকে "পরম-পুরুষার্থ" বা শ্রেষ্ঠ পুরুষার্থ বলে বর্ণনা করেছে।
শেখ দীন মুহাম্মদ

শেখ দীন মুহাম্মদ একজন অ্যাংলো-ভারতীয় পরিব্রাজক, শল্য-চিকিৎসক, ব্যবসা উদ্যোক্তা এবং যুক্তরাজ্য ও আয়ারল্যান্ডে প্রথম অভিবাসী ভারতীয়দের মধ্যে অন্যতম। তিনি প্রথম ইউরোপে ভারতীয় রন্ধনশৈলী ও শ্যাম্পু গোসলখানা প্রবর্তন করেন। ইউরোপে তিনি চিকিৎসামূলক মালিশও প্রবর্তন করেন। শেখ দীন মুহাম্মদ প্রথম ভারতীয় যিনি ইংরেজি ভাষায় বই লিখেছেন।
তৎকালীন অবিভক্ত বাংলার বিহার রাজ্যের পাটনায় ১৭৫৯ সালে এক সম্ভ্রান্ত মুসলিম পরিবারে শেখ দীন মুহাম্মদের জন্ম। আত্মজীবনী অনুসারে তার পরিবার ছিল বাংলার নবাবদের সাথে সম্পর্কিত এবং তার পূর্ব পুরুষরা মুঘল সম্রাটদের প্রশাসনিক কাজে নিয়োজিত ছিলেন। মুঘলদের রসায়নবিদ্যার অনেককিছু শেখ দীন মুহাম্মদ শিখে নেন এবং তাদের তেল, সাবান, সুগন্ধিদ্রব্য, শ্যাম্পু ইত্যাদি তৈরীর কৌশল আয়ত্ত করে ফেলেন।
ভারতীয় উপনিবেশের বঙ্গ প্রদেশে শেখ দীন মুহাম্মদ বেড়ে ওঠেন। তিনি ব্রিটিশ ইস্ট ইন্ডিয়া কোম্পানির বাঙালী ফৌজে (সেনাবাহিনী) যোগ দেন শিক্ষানবীশ শল্য-চিকিৎসক হিসেবে। মাত্র ১০ বছর বয়েসে তিনি সেনাবাহিনীর সাথে সম্পৃক্ত হয়ে পড়েন এবং ক্যাপ্টেন গডফ্রে ইভান বেকারের অধীনে কাজের সুযোগ পান। ১৭৮২ সাল পর্যন্ত তিনি ক্যাপ্টেন বেকারের বাহিনীতে থাকেন। ঐ বছর ক্যাপ্টেন বেকার সেনাবাহিনী থেকে ইস্তফা দিলে শেখ দীন মুহাম্মদও পদত্যাগ করেন এবং 'তার ঘনিষ্ঠ বন্ধু' ক্যাপ্টেন বেকারের সাথে যুক্তরাজ্যে চলে আসেন।
১৭৮৪ সালে বেকার পরিবারের সাথে শেখ দীন মুহাম্মদ আয়ারল্যান্ডের কর্ক শহরে অভিবাসী হন। সেখানে তিনি ইংরেজি ভাষায় দক্ষতা বৃদ্ধির জন্য একটি বিদ্যালয়ে ভর্তি হন। এখানেই তার সাথে জেইন ডেলি নামের এক সুন্দরী আইরিশ কিশোরীর পরিচয় হয় এবং তারা পরস্পরের প্রেমে পড়েন। জেইনের পরিবার এর বিরোধিতা করলে তারা পালিয়ে অন্য শহরে চলে আসেন। মুহাম্মদ ১৭৮৬ সালে জেইনের সাথে বিবাহবন্ধনে আবদ্ধ হন। পরে উনিশ শতকের শুরুতে তারা ইংল্যান্ডের ব্রাইটন শহরে চলে আসেন।